***ஏஞ்சல்ஸ் அண்ட் டெமான்ஸ்***  என்பது டான் பிரவுன் அதே பெயரில் எழுதிய நாவலினை அப்படியே எடுத்த அமெரிக்கன் படமாகும். *ஏஞ்சல்ஸ் அண்ட் டெமான்ஸ்* நாவலானது முதலில் வெளியிடப்பட்டு, *தி டா வின்சி கோடு* க்கு முன்னர் வந்திருந்தாலும் கூட, இது *தி டா வின்சி கோடி* ன் தொடர்ச்சியே ஆகும். இதன் படப்பிடிப்பு ரோம், இத்தாலியிலும் கலிஃபோர்னியா கல்வர் சிட்டியிலுள்ள சோனி பிக்சர்ஸ் ஸ்டூடியோஸிலும் நடந்தது. இதன் முதன்மைப் பாத்திரமான ராபர்ட் லாங்டன் ஆக டாம் ஹான்க்ஸ் மீண்டும் இதில் வருகிறார், மேலும் இயக்குநர் ரான் ஹோவர்ட், தயாரிப்பாளர் பிரியன் கிரேஸர், இசையமைப்பாளர் ஹான்ஸ் ஜிம்மர் மற்றும் திரைக்கதை எழுத்தாளர் அகிவா கோல்ட்ஸ்மேன் ஆகியோரும் மீண்டும் வருகின்றனர்.

கதைக்கரு
--------

பாதிரியார் சில்வானோ பெண்டிவோக்லியோ மற்றும் டாக்டர். விட்டோரியா வேட்ரா ஆகியோரின் கண்காணிப்பின் கீழ், அணு ஆராய்ச்சிக்கான ஐரோப்பியன் நிறுவனமானது (CERN) பெரிய ஹாட்ரன் கொலிடரை தொடங்கி, ஆன்ட்டி மேட்டர் இருக்கும் மூன்று குப்பிகளைக் கைப்பற்றுகிறது. அதன்பிறகு உடனடியாக, யாரோ ஒருவர் பாதிரியார் சில்வானோவைக் கொலைசெய்து விட்டு ஒரு குப்பியைத் திருடுகிறார்.

ரோமன் கத்தோலிக்க தேவாலயம் போப் பயஸ் XVI இறந்ததற்காக ரோமில் துக்கம் அனுஷ்டிக்கிறது. அடுத்த போப்பைத் தேர்ந்தெடுக்கும் பாப்பரசர் கூட்டத்தை வத்திக்கான் நகர் ஏற்பாடு செய்கிறது. வெற்றிகரமான வாக்களிப்புக்காக தேவாலயத்தின் நம்பிக்கையான உறுப்பினர்கள் செயிண்ட் பீட்டரின் சதுக்கத்தில் காத்திருக்கும் நிலையில், வத்திக்கானின் தற்காலிக பொறுப்பை கமேர்லேங்கோ பேட்ரிக் மேக்கென்னா ஏற்கிறார். கூட்டமானது தனிப்படுத்தப்பட முன்னர், 'பிரிஃபெரிட்டி'யை(போப்பாக தேர்ந்தெடுக்கப்படுவதற்கு அதிக சாத்தியமுள்ள நான்கு வேட்பாளர்கள்) இல்லுமினாட்டி கடத்துகிறது. ஒவ்வொரு மணிக்கு ஒருவர் வீதம் கொலை செய்வோம் என்றும் பின்னர், வத்திகானை நள்ளிரவில் தீயிட்டு அழித்துவிடுவோம் என்று அவர்கள் மிரட்டுகிறார்கள். திருடப்பட்ட பாதுகாப்பு கேமரா காணாமல் போன ஆன்ட்டி மேட்டர் குப்பியைக் காண்பிக்கிறது, அந்த குப்பியின் மின்கலம் அழியும்போதும், காந்த கொள்கை புலம் செயலிழக்கும்போதும், பேரழிவை ஏற்படுத்தும் விதமாக வெடிக்கும்.

இல்லுமினாட்டியின் அச்சுறுத்தலைத் தீர்க்கவும், நான்கு பிரிஃபெரிட்டியைக் காப்பாற்றவும், குப்பியின் மின்கலங்களை இடமாற்றவும் தமக்கு உதவி பெறுவதற்காக, ஹார்வார்ட் பல்கலைக்கழகத்திலிருந்து குறியீடுகள் துறை நிபுணர் ராபர்ட் லாங்டனையும், CERN இலிருந்து வெட்டோரியா வேட்ராவையும் வத்திக்கான் அழைக்கிறது. இல்லுமினாட்டி செய்தியைக் கேட்கும் லாங்டன், நான்கு கார்டினல்கள் "தீப அலங்காரப் பாதை"யின் நான்கு பலிபீடங்களில் இறக்கும் என்பதை ஊகிக்கிறார். இருப்பினும், இந்த பலிபீடங்கள் எங்கே அமைந்துள்ளன என்பது ஒருவருக்குமே தெரியாது.

பாதிரியார் சில்வானோவின் நாட்குறிப்புகளை சுவிட்சர்லாந்தில் இருந்து கொண்டுவரும்படி வேட்ரா அழைக்கிறார், ஆன்ட்டி மேட்டர் பரிசோதனைகள் குறித்து சில்வானோ கலந்துரையாடிய நபரின் பெயர் அந்த நாட்குறிப்புகளில் இருக்கும் என நம்புகிறார். அதோடு கலீலியோ கலீலியின் தடைசெய்யப்பட்ட புத்தகத்தின் அசல் நகலைப் பார்ப்பதற்கு வத்திக்கான் ரகசிய காப்பகங்களை அணுக வேண்டும் எனவும் லாங்டன் வேண்டுகிறார். இந்த புத்தகத்திலுள்ள தடயங்களைப் பயன்படுத்தி, லாங்டன், வேட்ரா, இன்ஸ்பெக்டர் ஜெனரல் ஏர்னஸ்டோ ஓலிவெட்டி மற்றும் வத்திக்கான் பிரெஞ்ச் காவற்படையின் லெப்டினண்ட் வேலண்டி ஆகியோர் முதலாவது கார்டினலைக் கண்டுபிடிப்பதற்காக மட்டும் முதலாவது தேவாலயத்துக்கு (சண்டா மரியா டெல் போபலோவின் தேவாலயத்திலுள்ள சிகி பூஜை அறை) ஓடுகிறார்கள், கார்டினல் எப்னல், இறந்து விட்டார், அழுக்குடன் திணறடித்தார், எலிகளால் உண்ணப்பட்டு "பூமி" என்ற சொல்கொண்டு சின்னம் பதிக்கப்பட்டிருந்தார்.
அவர்கள் இரண்டாவது பலிபீடத்தின் இருப்பிடத்தை (செயிண்ட் பீட்டரின் சதுக்கம்) உறுதிப்படுத்தி அடைகிறார்கள், இரண்டாவது கார்டினரின் இறப்புக்கு சாட்சியாக அமைய மட்டுமே அவர்கள் அங்கு செல்கிறார்கள், கார்டினல் லமஸ்ஸே இறந்து விட்டார், அவரின் நுரையீரல்கள் துளையிடப்பட்டிருந்தன, அவருடைய உடல் "காற்று" என்ற சொல்கொண்டு சின்னம் பதிக்கப்பட்டிருந்தது. சில்வானோவின் நாட்குறிப்பை வேட்ரா படிக்கும் வேளையில், லாங்டனும் வத்திக்கான் அதிகாரிகளும் மூன்றாவது தேவாலயத்தைக் கண்டுபிடித்து (சண்டா மரியா டெல்லா வெட்டோரியா) மூன்றாம் கார்டினல், கார்டினல் கைடெராவை எரிந்து சாகுவதிலிருந்து காப்பாற்ற முயற்சி செய்கிறார்கள், ஆனால் கொலையாளி தோன்றி, லாங்டன் தவிர அனைவரையும் கொலைசெய்கிறான். கார்டினல் தீயில் கருகுகிறார், அவரது உடல் "நெருப்பு" என்ற சொல்கொண்டு சின்னம் பதிக்கப்படுகிறது.

தப்பிய பின்னர், லாங்டன் இரு காவற்படை அதிகாரிகளையும் சமாதானப்படுத்தி "தண்ணீர்" பலிபீடத்தின் கடைசி தேவாலயத்துக்கு ஓடுகிறார், ஆனால் கொலையாளி அவர்களைக் கொலைசெய்துவிட்டு, நான்காவது கார்டினல், கார்டினல் பக்கியாவை நான்கு ஆறுகளின் நீரூற்றிற்குள் மூழ்குமாறு போடுகிறான். இருப்பினும், கார்டினலை லாங்டன் காப்பாற்றுகிறார், எனவே அவர் இல்லுமினாட்டியின் இருப்பிடம்: காஸ்டல் சாண்ட் ஏஞ்சலோ என்பதை லாங்டனிடம் கூறுகிறார். காவற்படை, வத்திக்கான் பிரெஞ்ச் காவற்படை மற்றும் சுவிஸ் பாதுகாப்பு அதிகாரிகள் ஆகியோர் ஆன்ட்டி மேட்டர் குப்பியைத் தேடுவதற்காக அந்த இருப்பிடத்தில் கூடுகிறார்கள். அவர்கள் கொலையாளி பயன்படுத்திய வேனை காவற்படை அதிகாரிகள் இருவரின் உடல்களுடன் கண்டுபிடிக்கிறார்கள், அதில் ஒன்றுமே செய்யமுடியாத நிலைபோலத் தோன்றுகிறது. அவர்கள் கோட்டையைத் தேடுவதற்காக புறப்படுகிறார்கள், ஆனால் வத்திக்கானுக்குச் செல்லும் மறைக்கப்பட்டுள்ள சுரங்கப்பாதையைக் கண்டுபிடிப்பதற்காக லாங்டனும் வேட்ராவும் அங்கேயே தங்குகிறார்கள். அவர்கள் மேற்கொண்டு தேடுவதால், குறுக்கிலமைந்த இரு சாவிகளுடனான ஒரு சின்னத்தைக் கண்டுபிடிக்கிறார்கள், அது பாப்பரசருக்குரிய குறியீடு. இந்த சின்னமானது கமேர்லேங்கோ மேக்கென்னா என்பதை உணர்கிறார்கள், எனவே அவரை எச்சரிக்க அவருக்கு தொலைசேசி செய்கிறார்கள், ஆனால் கொலையாளியால் அவர்கள் எதிர்க்கப்படுகிறார்கள், ஆனால் அவர்களிடம் ஆயுதம் ஏதும் இல்லை என்பதாலும் அவர்களைக் கொல்வதற்கு அவனுக்கு பணம் கொடுக்கப்படவில்லை என்பதாலும் அவர்கள் உயிர்களை அவன் காக்கிறான். தன்னை ஒப்பந்தம் செய்தவர்கள் கத்தோலிக்க தேவாலயத்தைச் சேர்ந்தவர்கள் என்பதை அவன் வெளிப்படுத்துகிறான். கொலையாளி தப்பிச்சென்று, தனக்குக் கொடுக்கப்படவேண்டிய பணத்தைக் கொண்டுள்ள ஒரு வாகனத்தைக் கண்டுபிடிக்கிறான், ஆனால் வாகனத்தை இயக்கத் தொடங்கும்போது கார் குண்டு வெடித்துக் கொல்லப்படுகிறான்.

இந்தச் சூழ்ச்சியின் கடைசிப் பலி கமேர்லேங்கோ மேக்கென்னா என்பதை லாங்டனும் வேட்ராவும் கண்டுபிடிக்கிறார்கள். ரகசிய சுரங்கப்பாதையால் வத்திக்கானை அடைந்த பின்னர், அவர்களும் சில சுவிஸ் பாதுகாப்பு அதிகாரிகளும் கமேர்லேங்கோவின் அலுவலகத்துக்குள் நுழைகிறார்கள், அங்கு வத்திக்கானின் சின்னம் கமேர்லேங்கோவின் மார்பில் பதிக்கப்பட்டு அவர் தரையில் கிடக்க, அவருக்கு அருகில் துப்பாக்கியுடன் கமாண்டர் ரிச்டர் நிற்கிறார். கமேர்லோங்கோவைக் காப்பாற்றுவதற்காக பாதுகாப்பு அதிகாரிகள் உடனும் ரிச்டரைக் கொல்கிறார்கள். இந்த குழப்பத்தின்போது, இறக்கின்ற கமாண்டர் தனது அலுவலகத்துக்கான ஒரு சாவியை லாங்டனிடம் கொடுக்கிறார். பின்னர் கமேர்லேங்கோ, லாங்டன், வேட்ரா மற்றும் சுவிஸ் பாதுகாப்பு அதிகாரிகள் திருடப்பட்ட ஆன்ட்டி மேட்டர் குப்பியின் இருப்பிடத்தைக் கண்டுபிடிக்கிறார்கள். அவர்கள் அதைக் கண்டுபிடிக்கும் சமயத்தில், மின்கலத்தின் ஆயுள் காலாவதியாகும் நிலையில் உள்ளது, சில நிமிடங்கள் கழித்து பேரழிவான வெடிப்பு நடந்துவிடும். கமேர்லேங்கோ குப்பியைக் கைப்பற்றி, வத்திக்கானிலிருந்து தப்ப தேவாலயத்தின் மேலாக பறக்கவென ஹெலிஹாப்டரைப் பயன்படுத்துகிறார். பின்னர் அவர் தானியங்கு விமானி ஓட்டியைச் செயலாக்கிவிட்டு பாரசூட் மூலம் தப்புகிறார். பல வினாடிகளுக்குப் பின்னர், குண்டு வெடிக்கிறது, கமேர்லேங்கோ தரையை அடைகிறார், இப்போது அவர் ஒரு கதாநாயகர் என மக்களால் கருதப்படுகிறார், அதோடு புதிய போப்பாக ஆகக்கூடிய மிகச்சிறந்த வேட்பாளராகவும் கூட அவரை கார்டினல் கல்லூரி கருதுகிறது.

இதேவேளை, ரிச்டர் வழங்கிய சாவியைப் பயன்படுத்தி லாங்டனும் வேட்ராவும் ஒரு பாதுகாப்பு வீடியோவைப் பார்க்கிறார்கள், இது புதிய போப் மற்றும் பிரிஃபெரிட்டி ஆகியோரின் கொலைகளுக்கும், ஆன்ட்டி மேட்டர் கொள்ளைக்கும் பின்னணியில் உள்ளவர் உண்மையில் கமேர்லேங்கோவே அன்றி இல்லுமினாட்டி அல்ல என்பதைக் காண்பிக்கிறது. பாதுகாப்பு வீடியோவில், மேக்கென்னாவைக் கைதுசெய்ய ரிச்டர் முயற்சி செய்கையில், பாதிரியார் தனக்குத் தானே செயிண்ட் பீட்டரின் தலைகீழான சிலுவையில் அறைதலை ஒத்த சின்னத்தைப் பதித்து, கமாண்டர்தான் இல்லுமினாட்டியின் ஒரு உறுப்பினராக இருக்கிறார் எனக் குற்றம் சுமத்துகிறார். இந்த வீடியோவை லாங்டன் கல்லூரிக்குக் காண்பிக்கிறார். தனது சூழ்ச்சி வெளித்தெரிந்துவிட்டது என்பதை கமேர்லேங்கோ உணர்ந்த பின்னர், செயிண்ட் பீட்டர் பசிலிகா இனுள் இருக்கும் 99 புனித விளக்குகளில் ஒன்றிலிருந்து எடுத்த எண்ணெயைத் தன்மீது ஊற்றி தன்னைத் தானே எரிக்கிறார்.

கமேர்லேங்கோவை புனிதராக இருக்க வேண்டும் என்று பொதுமக்கள் கோரிக்கை விடுகையில், அவர் தரையிறங்கும்போது ஏற்பட்ட உள் காயங்களால் இறந்துவிட்டார் என வத்திக்கான் அறிவிக்கிறது. கார்டினல் பக்கியாவை புதிய போப் ஆகவும் (இவர் லூக் என்ற பெயரை எடுக்க தேர்வு செய்கிறார்), கார்டினல் ஸ்ட்ரௌஸை புதிய கமேர்லேங்கோவாகவும் கல்லூரி பணிக்கமர்த்துகிறது. வத்திக்கானையும் புதிய போப்பையும் காப்பாற்றியதற்காக, புதிய கமேர்லேங்கோ, ராபர்ட் லாங்டனுக்கு நன்றி தெரிவிக்கிறார், தனது நன்றியின் குறியீடாக லாங்டனின் குறிப்புக்காக கலீலியோவின் "டயகிரம்மா வெரிட்டாஸை" அவருக்குக் கடனளிக்கிறார், அதோடு லாங்டனின் இறப்புக்குப் பின்னர் அந்த ஆவணமானது வத்திக்கானுக்குத் திரும்பத் தரப்படவேண்டும் என்பதை லாங்டன் தனது உயிலில் உறுதிப்படுத்த வேண்டும் எனவும் கோரிக்கை வைக்கிறார். செண்ட் பீட்டர் சதுக்கத்தில் உள்ள மகிழ்ச்சி ஆரவரிக்கின்ற மக்கள் கூட்டத்தை நோக்கி கார்டினல் பாக்கியா (இப்போது போப் லூக் I என அழைக்கப்படுகிறார்) மொட்டைமாடியில் நடந்து செல்வதுபோல படம் முடிவடைகிறது.

நடிப்பு
-------

இதனையும் பார்க்க: List of characters in Angels & Demons
* டாம் ஹேங்ஸ் ஹார்வார்ட் பல்கலைக்கழக குறியீடுகள் துறை பேராசிரியராக தனது ராபர்ட் லாங்டன் என்ற கதாபாத்திரமாக மீண்டும் வருகிறார்.
* வெட்டோரியா வேட்ரா, CERN விஞ்ஞானியாக அயலெட் ஜுரர் நடிக்கிறார், இவரின் ஆன்ட்டி மேட்டர் பரிசோதனைதான் இல்லுமினாட்டியால் திருடப்பட்டு வெடிகுண்டாகப் பயன்படுத்தப்படுகிறது.
* ஏவன் மேக்கிரகர் கமேர்லேங்கோபேட்ரிக் மேக்கென்னாவாக நடிக்கிறார் (புத்தகத்தில் கார்லோ வெண்ட்ரெஸ்காவாக).
* ஸ்டெல்லா ஸ்கார்ஸ்கார்ட் சுவிஸ் பாதுகாப்பு தலைமை அதிகாரி, கமாண்டர் மேக்ஸ்மிலியன் ரிச்டராக நடிக்கிறார்.
* பியர்ஃபிரான்ஸெஸ்கோ ஃபாவினோ வத்திக்கான் நகர மாநிலத்தின் பிரெஞ்ச் காவற்படையின் இன்ஸ்பெக்டர் ஏர்னஸ்டோ ஓலிவெட்டியாக நடிக்கிறார்.
* டேவிட் பாஸ்குவெஸி ராபர்ட் லாங்டனை ரோமுக்கு அழைத்துவருமாறு அனுப்பப்படும் வத்திக்கான் போலீஸ் அதிகாரி கிளௌடியோ வின்சென்ஸியாக வருகிறார்.
* தாம் இல்லிமினாட்டிக்காகப் பணிபுரிவதாக நம்புகின்ற ஒரு கொலையாளி திரு. கிரேயாக நிக்கோலாஜ் லீ காஸ் நடிக்கிறார்.
* ஆர்மின் முவெல்லர்-ஸ்டாஹ்ல் பாப்பரசருக்குரிய கூட்டம் மற்றும் கார்டினல்கள் கல்லூரியின் பீடாதிபதி கார்டினல் ஸ்ட்ரௌஸாக நடிக்கிறார். (புத்தகத்தில் மோர்டாடி)
* தூரே லிண்டார்ட் சுவிஸ் காவற்படை அதிகாரி லெப்டினண்ட் சார்ட்ராண்ட் கதாபாத்திரத்தில் நடிக்கிறார்.
* எலியா பாஸ்கின் பாப்பரசருக்குரிய கூட்டத்துக்குத் தகுதியான உறுப்பினர் கார்டினல் பெட்ராவாக நடிக்கிறார்.

தயாரிப்பு
---------

### உருவாக்கம்

2003 இல், சோனி நிறுவனமானது *ஏஞ்சல்ஸ் அண்ட் டெமான்ஸ்* படத்தின் உரிமையை *தி டா வின்சி கோட்* படத்துடனும் சேர்த்து ஆசிரியர் டான் பிரவுனிடம் பெற்றுக்கொண்டது. மே 2006 இல், *தி டா வின்சி கோட்* இன் 2006 திரைப்படத்தின் வெளியீட்டைத் தொடர்ந்து, சோனி நிறுவனமானது, *தி டா வின்சி கோட்* திரைப்படத்துக்கு திரைவசனம் எழுதிய திரைக்கதை எழுத்தாளர் அகிவா கோல்ஸ்மேனையே *ஏஞ்சல்ஸ் அண்ட் டெமான்ஸ்* திரைப்படத்துக்கும் அமர்த்தியது. டிசம்பர் 2008 இல் வெளியீடு செய்வதற்காக படப்பிடிப்பானது உண்மையில் பெப்ரவரி 2008 இல் தொடங்கவிருந்தது, ஆனால் 2007-2008 அமெரிக்க எழுத்தாளர்கள் சங்கத்தின் வேலைநிறுத்தம் காரணமாக மே 15, 2009 இல் வெளியீட்டுக்கு தயாரிப்புத் தள்ளிப்போனது. படப்பிடிப்பு தொடங்க முன்னர் டேவிட் ஹோவர்ட் திரைவசனத்தைத் மீண்டும் எழுதினார்.

*தி டா வின்சி கோட்* நாவலுக்குப் பின்னரே பலர் இதைப் படித்தபடியால், இயக்குநர் ரான் ஹோவர்ட் *ஏஞ்சல்ஸ் அண்ட் டெமான்ஸ்* திரைப்படத்தை முந்தைய படத்தின் முந்தைய பகுதியாக இருப்பதைவிட பிந்தைய பகுதியாக இருக்குமாறு எடுத்தார். படம் முழுவதும் லாங்டன் ஒரு சாகசவீரராக இருந்துகொண்டும், அதிக நம்பிக்கையான கதாபத்திரமாக வருவதுமான திட்டத்தை அவர் விரும்பினார். இந்த நாவலானது *தி டா வின் சி கோட்* நாவலைவிட குறைந்த பிரபலம் வாய்ந்தது என்பதால் அந்தக் கதையைப் படமாக்குவதில் ஹோவர்ட் அதிக சுதந்திரத்தை எடுத்துக் கொண்டார். "ஓரளவு நீளமானதும், தரமானதுமான" படமாக வந்துள்ள *தி டா வின்சி கோட்* படத்தை உருவாக்கும்போது அவர்கள் மிகவும் "பயபக்தியுடன்" இருந்ததாக அதன் தயாரிப்பாளர் ப்ரியன் கிரேஸர் கூறியுள்ளார். இந்த முறை, "லாங்டன் நின்று பேசவில்லை. அவர் பேசும்போது, அசைந்து கொண்டே இருக்கிறார்." ஹோவர்ட் "தற்கால வழக்கத்திலுள்ளவை பழமையான கால வழக்கிலிருந்தவற்றுடன் முரண்படுவது மற்றும் தொழிநுட்பத்துக்கு எதிராக நம்பிக்கை எவ்வாறு அமைந்துள்ளது ஆகியவற்றைப் பற்றியதே இந்த கதை, ஆகவே இந்த கருப்பொருள்கள், இந்த திட்டங்கள் ஆகியவை இக்காலகட்டத்தில் அதிக செயற்பாட்டில் உள்ளவை, மற்றையது மிகவும் பழைமையான காலத்துக்குரியது. இரு கதைகளுக்கும் இடையிலான தொனிகளும் சகயமாக மிகவும் வேறுபட்டதாக அமைந்துவிட்டன" என்றார்.

சுருக்கமான அறிமுகக் கட்டம் இருக்கும் விதமாக கதையின் ஒரு பகுதியை, அதாவது CERN இல் நடக்கும் சில் கட்டங்களை திரைப்பட உருவாக்குநர்கள் குறைத்துள்ளனர், மேலும் எந்தக் கட்டத்திலுமே லாங்டன் CERN க்குச் செல்லவில்லை. அதோடு, ஆன்ட்டி மேட்டர் தயாரிக்கப்படும் முறையிலும் CERN விஞ்ஞானிகள் கொடுத்த அறிவுரைக்கமைய மாற்றம் ஏற்படுத்தப்பட்டது. இந்த விஞ்ஞானிகளின்படி, டான் பிரவுன் தனது புத்தகத்தில் விவரித்துள்ள யுத்தியின் பிரகாரம் அவசியமான அளவு ஆன்ட்டி மேட்டரை உருவாக்க இரண்டு பில்லியன் ஆண்டுகள் வரை தேவைப்படலாம். படத்தில் புதியதாக உருவாக்கப்பட்ட லாட்ஜ் ஹாட்ரன் கொலிடர் (முதலில் செப்டம்பர் 10, 2008 அன்று இயக்கப்பட்டது, அதாவது டான் பிரவுன் தனது புத்தகத்தை எழுதியபோது இது இருக்கவில்லை) முறையைப் பயன்படுத்தி ஆன்ட்டி மேட்டர் உருவாக்கப்படுகிறது.

ஸ்கொட்லாந்து நடிகரை நடிக்க வைப்பதற்காக, மேக்கிரெகரின் இயல்புகள் இத்தாலியனிலிருந்து வட அயர்லாந்துக்குரிய ஒருவருடையதாக மாற்றப்பட்டது. படத்துடன் ஒப்பிடும்போது நாவலில் பாப்பரசருக்குரிய கூட்டத்துக்கு பொதுமக்களின் அக்கறை குறைந்தளவாகவே இருக்கிறது. திருத்தந்தை பதினாறாம் பெனடிக்ட்டின் தேர்தலில் மிக அதிகளவான சர்வதேச ஆர்வம் ஏற்பட்டதன் காரணமாக இதனை மக்கள் கண்டுகொள்ள மாட்டார்கள் என்றே மதிப்பிடப்பட்டது, மேலும் பொதுமக்கள் மற்றும் ஊடகங்களின் ஆர்வமானது இந்தப் படத்தின்மீது மிக அதிகளவாகக் காண்பிக்கப்பட்டது.

படத்தின் முடிவும்கூட குறிப்பிடத்தக்களவுக்கு மாற்றப்பட்டது. நாவலில், ஹெலிகாப்டரில் போகும் கமேர்லேங்கோவுடன் லாங்டனும் சேர்ந்து போனார். அதோடு, போப்புடன் கமேர்லேங்கோவின் உறவுமுறையும் போப்பின் சொந்த மகன் என்ற நிலையிலிருந்து தத்தெடுத்த மகனாக மாற்றப்பட்டது.

### படப்பிடிப்பு

*ஒபேலிஷ்* என்ற போலியான ஒரு தலைப்பின்கீழ் படப்பிடிப்பானது ரோம் நகரில் 2008 ஜூன் 4 அன்று தொடங்கியது. ஜூன் 30 அன்று 2007-2008 அமெரிக்க எழுத்தாளர்கள் சங்கத்தின் வேலைநிறுத்தத்தை எதிர்பார்த்த காரணத்தால், பட உருவாக்குநர்கள் மூன்று வாரங்கள் வெளிப்புற இடத்து படப்பிடிப்புக்குத் திட்டமிட்டனர். படத்தின் மீதிப் பகுதியானது, இந்த நிறுத்தத்தி அனுமதிப்பதற்காக கலிபோர்னியா, லாஸ் ஏஞ்சல்ஸிலுள்ள சோனி பிக்சர்ஸ் ஸ்டூடியோஸில் படம்பிடிக்கப்படலாம். ரோமன் கத்தோலிக்க தேவாலய அதிகாரிகள் *தி டா வின்சி கோட்* எதிரானது எனக் கண்டுபிடித்து, தமது தேவாலயங்களில் படப்பிடிப்பைத் தடுத்தார்கள், ஆகவே இந்த காட்சிகள் சோனியில் படமாக்கப்பட்டன. வத்திக்கானின் உட்புறத்துக்காக கசெர்ட்டா மாளிகை இருமடங்காக்கப்பட்டது, பிப்ளியோடெக்கா ஏஞ்சலிக்கா ஆனது வத்திக்கான் நூலகமாகப் பயன்படுத்தப்பட்டது. கலிபோர்னியா பல்கலைக்கழகம், லாஸ் ஏஞ்சல்ஸில் ஜூலை மாதத்தில் படப்பிடிப்பு நடத்தப்பட்டது. இடங்களைப் படம்பிடிக்கும்போது எவ்வளவு நேரத்தையும், எரிபொருளையும் மிச்சப்படுத்தலாம் என்பதன் அடிப்படையில் படப்பிடிப்பு நேரத்தைத் தேர்ந்தெடுப்பது, சுவர்களை அல்லது பசும்திரைகளை அமைக்க சரக்குக் கொள்கலன்களைப் பயன்படுத்துவது, கம்பங்களை எதிர்காலத் தயாரிப்புக்கெனச் சேமிப்பது அல்லது அவற்றைத் தொண்டு நிறுவனங்களுக்கு நன்கொடையளிப்பது போன்றவற்றின் மூலம் சோனியும் இமாஜின் எண்டர்டெய்ன்மெண்ட் நிறுவனமும் சூழலுக்கு ஏற்றமாதிரியான படப்பிடிப்பை ஏற்படுத்தின.

டாம் ஹான்க்ஸ் அண்ட் எயலெட் ஜுரர் அவுட்சைட் த பாந்தியன்
அமெரிக்க எழுத்தாளர்களின் வேலை நிறுத்தமானது தனது படப்பிடிப்பை கோடைகாலம் வரை தள்ளிப்போடுவதற்கு ஹோவர்ட் எரிச்சலானார். இருப்பினும், அவரது முந்தைய *ஃப்ரோஸ்ட்/நிக்ஸன்* படத்தில் அவர் ஏற்படுத்தியிருந்த இயல்புத்தன்மையை மேம்படுத்த துரிதமான படப்பிடிப்பு அவருக்கு உதவியது, காட்சிகளுக்கு மேலதிக சக்தியை அளிக்க பெரும்பாலும் கையில் தாங்கும் கேமராக்களைப் பயன்படுத்தினார்.

ஆஸ்திரேலிய மணப்பெண், நடாலியா சியன்லியின் திருமணத்துக்கு அவர் மக்கள் கூட்டத்துக்கூடாக சரியான நேரத்துக்கு வருவதற்கு உதவும்பொருட்டு ஹான்க்ஸ் படத்தின் ஒரு காட்சியைப் படமாக்குவதை இடைநிறுத்தினர்; மணப்பெண் "உங்கள் முடி இப்போது மிகவும் நன்றாக உள்ளது" என ஹான்க்ஸிடம் கூறியதை ஜூரர் நினைத்துப்பார்த்தார். போப்பின் இறுதிச்சடங்கின்போது அவர்கள் படிக்கட்டு வழியாக தேவையின்றி நடந்துதிரிவதால் அக்காட்சி சுவாரஸ்யம் அற்றதாக இருந்தது என மேக்கிரகர் கூறினார். பின்னர், "'பொகெமியன் ராப்சோடி' என ஒருவர் பாடத்தொடங்கினார் [மற்றும்] இது இறுதிச்சடங்கின் கருப்பொருள் தொனியாக அமைந்தது."

செயிண்ட் பீட்டர் பசிலிகாவின் உட்புறத்தை மீண்டும் உருவாக்கியபோது, 80 அடி உயரமான ஸ்டூடியோவானது உண்மையான தேவாலயத்தின் அளவுடன் ஒப்பிடும்போது அரைவாசியே என்பதை தயாரிப்பு வடிவமைப்பாளர் அலன் கெமரான் மற்றும் காட்சி அமைப்பு மேற்பார்வையாளர் அங்குஸ் பிக்கட்டான் ஆகியோர் அறிந்து கொண்டனர். அதைச் சூழவுள்ள பகுதியையும் செயிண்ட் பீட்டர் கோபுரத்தின் கீழான ரகசியக் குறிப்புகளையும் அவர்கள் மீண்டும் கட்டினார்கள், இதில் தூண்களின் அடிப்பாகங்கள், செயிண்ட் பீட்டர் சிலை ஆகியன உள்ளடங்கும், இது 360 பாகை பசும்திரையால் சூழப்பட்டது, ஆகவே மிகுதியை டிஜிட்டல் முறையில் அவர்களால் கட்டக்கூடியதாக இருந்தது. இருபது பணிக்குழு உறுபினர்கள் சிஸ்டீன் பூஜை அறை உட்புறத்தை தம்மால் முடிந்த வரைக்கும் எடுத்துக்கொடுத்த புகைப்படங்கள் கெமரானிடம் இருந்தன, ஓவியர்களின் மாதிரிச் சித்திரங்கள், புகைப்படங்கள் மற்றும் புகைப்படங்களிலிருந்து பெருப்பித்து உருவாக்கப்பட்ட ஓவியங்கள், சித்திரவேலைகள் என்பனவும் இருந்தன. முன்னர், சுத்தமாக்கப்பட்டு இருந்தபோது இருந்த தோற்றத்தையே சிஸ்டீன் பூஜை அறைக்குக் கொடுக்க கெமரான் தேர்வு செய்தார், ஏனெனில் வேறுபாட்டை, புகையான, மங்கலான வண்ணங்களை கார்டினல்கள் கொண்டு தோற்றுவிக்கலாம் என அவர் விரும்பினார். பூஜை அறையானது முழு அளவில் கட்டப்பட்ட போதும், மேடையின் உள்ளே பொருந்தக்கூடியவாறு சலா ரெஜியா சிறியதாகச் செய்யப்பட்டது.

செயிண்ட் பீட்டர் சதுக்கம் மற்றும் பியாஸ்ஸா நவோனா செட்டுகள் ஒரே பேக்லாட்டிலேயே கட்டப்பட்டன; முன்னையதில் காட்சிகள் முடிவடைந்த பின்னர், பசிலிக்கா பக்கத்தை அடித்து வீழ்த்தி, நீர்வீழ்ச்சியைக் கட்ட 3 1/2 அடியான அடித்தளத்தைத் தோண்டி அந்த செட்டை மாற்றுவதற்கு ஆறு வாரங்கள் சென்றன. அசலான பியாஸ்ஸா நவோனாவில் படப்பிடிப்பு நடத்தப்பட்டிருந்ததால், அதற்கும் செட்டுக்குமிடையிலான நிலை மாற்ற வித்தியாசத்தை இல்லாமல் செய்யவேண்டி இருந்தது. சண்டா மரியா டெல் போபோலோ புனரமைக்கப்பட்டுக் கொண்டிருப்பதைக் காண்பிக்க, ரோமில் உண்மையான தேவாலயத்துக்கு எதிராக அமைந்திருந்த ஒரு போலீஸ் நிலையம் வெளிப்புறத்துக்காகப் பயன்படுத்தப்பட்டது; இது தேவாலயம் இல்லை என்பதை சாரக்கட்டு மறைக்கலாம். பணத்தைச் சேமிக்க அதே செட்டுக்குள்ளேயே சண்டா மரியா டெல் போபோலோவின் உட்புறத்தை மீள உருவாக்கப்பட்ட சண்டா மரியா டெல்லா வெட்டோரியாவாக கெமரான் கட்டினார்; சாரக்கட்டும் இதைப் போலத் தோன்றியது. படத்திலுள்ள சண்டா மரியா டெல்லா வெட்டோரியாவானது உண்மையானதைவிட பெரிதாக இருந்தது, ஆகவே காட்சிகளைப் படமாக்குவதற்குப் பயன்படுத்தப்படும் கிரேன்களை அது உள்ளடக்கியது. பாந்தியனின் உட்புறத்தைப் படமாக்க, இரண்டு சிறிய கோயில்கள் (ஏடிகுலா) மற்றும் ராப்பேலின் கல்லறை ஆகியவை 30 அடி உயரத்தை அளவிட மீண்டும் கட்டப்பட்டன, மீதப் பாகங்கள் பசுந்திரையாக இருந்தன. கட்டடத்தின் சமச்சீரான தளவமைப்பு காரணமாக, இரு நாட்களில் முழுக் காட்சியையும் படமாக்கவும், உண்மையான பக்கத்தை வேறு ஒன்றாக தோன்றக்கூடியதாக மாற்றியமைக்கவும் படத்தயாரிப்பாளர்களால் முடிந்தது. இரண்டாம் பிரிவு பெரிய ஹாட்ரன் கொலிடரை புகைப்படங்கள் எடுத்து, இந்தக் காட்சிகளை CERN இல் ஒட்டியது.

### இசை

பிற்பாகத்துக்கான ஸ்கோரை அமைக்க ஹேன்ஸ் ஸிம்ம்ர் மீண்டும் வந்துள்ளார். அவர் படத்தில் *தி டா வின்சி கோட்* முடிவிலிருந்து "செவாலியர்ஸ் டி சாங்கிரீல்" ஒலித்தடத்தை லாங்டனின் பிரதான கருப்பொருளாக உருவாக்குவதற்கு தேர்வுசெய்தார். அந்த ஒலித்தடத்தில் வயலின் நிபுணர் ஜோஷுவா பெல்லின் பங்களிப்பும் உள்ளது. ஒலித்தடமானது 2009 மே 12 இல் வெளியிடப்பட்டது. ஒலித்தடத்தில் உள்ளடக்கப்பட்ட தடங்கள் பின்வருமாறு:

| # | தலைப்பு | நீளம் | முக்கிய காட்சிகள்/குறிப்புகள் |
| --- | --- | --- | --- |

|-
| 1
| "160 BPM" 
| 6:42 
| வேகமான (நிமிடத்துக்கு 160 அடிகள், ஆகவே அந்த தலைப்பு) தடம், வழக்கத்துக்கு மாறான நேர கோவை 7/8 இல் எழுதப்பட்டது, பல சேர்ந்துபடிக்கும் குழு, தாள மற்றும் இசை அடுக்குகள். சிகி பூஜை அறை அல்லது பூமி பலிப்பீடத்தில் அதேநேரம் இறுதி மரியாதை காட்சிகளின்போது சிறப்பாக ஒலிக்கின்றது.
|-
|2
| "கோட் பார்ட்டிக்கிள்" 
| 5:20 
| ஜோஷுவா பெல் இசைக்கின்ற லாங்டனின் கருப்பொருளின் முதற்கட்ட வயலின் தனிஆவர்த்தனமானது அதிக சிக்கலான தடத்துக்கு வழிவகுக்கிறது, குவாண்ட்டன் பொறிமுறையின் அடிப்படைக் கூறான கிட்டத்தட்ட -புராண கிக்ஸ் போஸன்எனப் பெயரிடப்பட்டது. படம் தொடங்கும் கட்டத்திலும் ஆன்ட்டி மேட்டர் உருவாக்க காட்சியிலும் இது இசைக்கிறது.
|-
| 3
| "ஏர்" 
| 9:08 
| நீண்ட, பெரும்பாலும் ஆக்ஷன் குழு, இரண்டாவது கார்டினல் "காற்று" என்ற சொல்கொண்டு சின்னம் பதிக்கப்படும் செண்ட். பீட்டர் சதுக்க காட்சிகளின்போது படத்தில் கேட்கப்படுவது போல, பெரும்பாலும் சரியாக அதேநேரத்தில் தோன்றும். 
|-
| 4
| "ஃபயர்" 
| 6:51 
| மிகக் கொடூரமான விளைவுகளைச் சித்தரிக்கும் ஒரு ஆக்ஷன் பகுதி, சண்டா மரியா டெல்லா வெட்டோரியா அல்லது நெருப்பு தேவாலத்தில் எடுக்கப்பட்ட காட்சிகளின் இது இசைக்கிறது.
|-
| 5
| "பிளாக் ஸ்மோக்" 
| 5:45 
| காஸ்டில் டெல் ஏஞ்சலோ காட்சிகளின்போது இசைக்கிறது, இதற்கு பிளாக் ஸ்மோக் எனப் பெயரிடப்பட்ட போதும், கார்டினல்கள் இணக்கத்துக்கு வராத போது இது சிஸ்டீன் பூஜை அறையிலிருந்து அனுப்பப்படுகிறது.
|-
| 6
| "சயின்ஸ் அண்ட் ரிலிஜன்" 
| 12:27 
| நீளமான, உணர்ச்சிமிக்க குழு, பெல்லின் வயலின், மென்மையான ஆர்கன் மற்றும் பாடகர்குழு போன்றவற்றை குறிப்பிடத்தக்களவுக்கு கொண்டுள்ளது, ஹெலிகாப்டரில் கமேர்லேங்கோ பறக்கும் சூழலில் படத்தின் இறுதிக்கட்ட இசைக்குச் செல்ல முன்னர் லாங்டனின் கருப்பொருள் வேறுபாட்டை நிகழ்த்துகிறது. திரைப்படத்தின் மைய முரண்பாட்டிலிருந்து இதன் பெயர் வருகிறது.
|-
| 7
| "இம்மோலேஷன்" 
| 3:38 
| மெதுவான, கடினமான பகுதி, கமேர்லேங்கோ தற்கொலை செய்யும்போது இது இசைக்கிறது.
|-
| 8
| "எலக்ஷன் பை அடரேஷன்" 
| 2:12 
| ஆர்கன் மற்றும் தனியாவர்த்தன வயலின் இசை ஆகியன மேலோங்கிய பகுதி, இது கார்டினல் பாகியா போப்பாக தேர்ந்தெடுக்கப்படும் கடைசிக்கட்டத்தில் இசைக்கிறது.
|-
| 9
| "503" 
| 2:14 
| த டா வின்சி கோட் திரைப்பட ஒலித்தடத்திலிருந்து தனியாவர்த்தன வயலின், ஆர்கன் மற்றும் இசை ஆகியன வேறுபடுகின்ற செவாலியர்ஸ் டி சாங்கிரியல் பகுதி, இறுதி மரியாதைகளில் இசைக்கிறது. கலீலியோவின் டயகிரம்மா உரைக்குச் செல்லும் எண் குறியீட்டிலிருந்து இதன் பெயர் பெறப்படுகிறது.
|-
| 10
| "H2O (போனஸ் ட்ராக்)" 
| 1:52 
| லாங்டன் கருபொருளின் சிக்கலான வேறுபாட்டை எடுத்துரைக்கும் குறுகிய தடம், நான்கு ஆறுகளின் நீர்வீழ்ச்சியில் மூழ்குவதிலிருந்து கார்டினல் பாகியாவை லாங்டன் காப்பாற்றும்போது இது இசைக்கிறது (ஆகவே அந்தப் பெயர்).
|}

விநியோகம்
---------

### டி.வி.டி.

ரீஜன் 1 படத்துக்கான டி.வி.டி 2009 நவம்பர் 24 அன்று வெளியிடப்பட்டது, இரு-வட்டு நீட்டிக்கப்பட்ட பதிப்பானது 6 நிமிடங்கள் வரை ஓடுகின்றது. இருப்பினும் படத்தின் ஒரு-வட்டு பதிப்பானது ரீஜன் 2 க்காக 2009 அக்டோபர் 4 அன்றே வெளியிடப்பட்டுவிட்டது. இந்தப் படத்துக்கு PG-13 என்ற தரம் கொடுக்கப்பட்டது.

வரவேற்பு
--------

### கத்தோலிக்க முரண்பாடு

சண்டா சுசன்னாவில் பணிபுரிகின்ற பாதிரியார் ஒருவரை *CBS செய்திகள்* பேட்டிகண்டபோது, கொலை நடக்கும் காட்சிகளில் தமது தேவாலயங்கள் தொடர்புபடுத்தப்படுவதைத் தாம் விரும்பவில்லை எனத் தெரிவித்தார். இந்தப் புத்தகத்தைப் படித்துவிட்டு ஆர்வமில்லாமல் செல்லுகின்றா சுற்றுலாப்பயணிகளுக்கு பெரும்பாலான பாதிரியார்கள் மறுக்கவுமில்லை என சுற்றுலா வழிகாட்டியும் குறிப்பிட்டுள்ளது, படத்தைப் பார்த்த பின்னருன் இதேபோன்ற போக்கே தொடரும். "உங்களுக்குத் தெரியும், இது ஒரு கற்பனை என்பதையும் இது மக்களை அவர்களின் தேவாலயங்களுக்குள் அழைத்துச் செல்கிறது என்பதையும் அவர்கள் அறிந்திருக்கிறார்கள் என நான் நினைக்கிறேன்." *தி டா வின்சி கோட்* ஆனது அதிக முரண்பாடானதாக இருந்தபோதும், லண்டன் மற்றும் பிரான்சில் இந்தக் கதையைப் படமாக்கும்போது அவர்கள் கூடுதல் சுதந்திரத்தைப் பெற்றிருந்தார்கள் என்பது தனித்துவமானது என கிரேஸர் கருதினார். குழப்படைந்த சுற்றுலாப் பயணிகளுக்குக் தாம் கொடுக்க வேண்டிய விளக்கத்தின் அளவைக் குறைப்பதற்காக, நாவலிலிருந்து இருப்பிட பிழைகளை படத்தயாரிப்பாளர்கள் சரிசெய்துவிட்டதாக இத்தாலிய அதிகாரிகள் நம்புகிறார்கள்.

கத்தோலிக்க லீக் தலைவர் வில்லியம் ஏ. டானக், இப்படத்தைப் பகிஸ்கரிக்குமாறு அழைக்கவில்லை, ஆனால் கதையிலுள்ள கத்தோலிக்கத்துக்கு எதிரான உணர்வுகளை மற்றவர்களுக்கு தெரியப்படுத்துமாறு அவர் கோரிக்கை விடுத்தார். "எனது குறிக்கோள்... பொது மக்களுக்கு பெரிய FYI ஐக் கொடுப்பதே: படத்தைப் பார்த்து மகிழுங்கள், ஆனால் இது ஒரு கட்டுக்கதை என்பதைத் தெரிந்துகொள்ளுங்கள். இது தீங்கிழைக்கக்கூடிய புராணங்கள் அடிப்படையிலானது, வேண்டுமென்றே பிரவுன்-ஹோவர்டால் மேம்படுத்தப்பட்டுள்ளது." சோனி அதிகாரி ஒருவர் பதிலளிக்கும்போது, இப்படத்தின் வெளியீட்டு நாள் அண்மிக்கும்போது படத்துக்கான கவனத்தை டானக் உருவாக்கவில்லை என்பதால் தாங்கள் ஏமாற்றமடைந்ததாகக் கூறினார். தேவாலயத்தை லாங்டன் காப்பாற்றுவதாலும், அறிவியலை ஆதரிக்கின்ற பாதிரியார்களின் புனைகதை என்பதாலும் இதை கத்தோலிக்கத்துக்கு எதிரானது என அழைக்க முடியாது என முன்மதிப்பிட்டிருந்த டானக்கை ஹோவர்ட் குற்றம் கூறினார்.

*ஏஞ்சல்ஸ் அண்ட் டெமான்ஸ்* ஆனது பார்வையாளர்களின் மனதில் குழப்பத்தைக் கொண்டுவந்து முத்திரையைப் பதிக்கலாம் என ராஜன் ஜெட் உணர்ந்தார். சினிமா என்பது சக்திவாய்ந்த ஒரு ஊடகமாக இருப்பதால், படத்தயாரிப்பாளர்கள் இந்த விஷயத்தை அதிக உணர்ச்சியுடன் கையாள வேண்டுமென்றும் அவர் கூறினார். இந்தியாவில், அதி நம்பிக்கையுடைய கிறிஸ்தவ செயற்பாட்டாளர் ஜான் டயல் முறைப்பாடு செய்ததையடுத்து படத்தின் சில பகுதிகள் அகற்றப்பட்டன.

அதிகாரபூர்வ வத்திக்கான் செய்தித்தாளான *எச்'ஒஸ்ஸர்வடொர் ரோமனோ* இப்படம் "தீங்கில்லாத பொழுதுபோக்கு" எனக் குறிப்பிட்டது, சாதகமான விமர்சனத்தைக் கொடுத்து, "கருப்பொருள் எப்போதும் ஒன்றே: தேவாலயத்துக்கு எதிராக ஒரு பிரிவினர், [ஆனால்] இந்த முறை தேவாலயமானது நல்ல மனிதர்கள் பக்கத்தில் உள்ளது" என ஒப்புக்கொண்டது. வத்திக்கான் இதை பகிஸ்கரிக்கும் என *லா ஸ்டாம்பா* அறிவித்தவேளையில், இந்தப் படத்தை அனுமதிக்கப்போவதில்லை என இதற்குமுன்னர் கூறியது. இருப்பினும், பகிஸ்கரிப்பு என்பது பெரும்பாலும் "திரும்ப எங்களையே தாக்கும் சுழல்படை விளைவை" ஏற்படுத்தி *ஏஞ்சல்ஸ் அண்ட் டெமான்ஸ்* படத்துக்கு அதிக கவனத்தைக் கொண்டுவரும் என்றும், அதிக பிரபலத்தை ஏற்படுத்தும் என்றும் பேராயர் வெலாசியோ டி பவோலிஸ் கூறியதாகவும் இது தெரிவித்தது.

#### சமோவாவில் தடைசெய்யப்பட்டது

சமோவாவில், முக்கிய திரைப்பட தணிக்கையாளர் லீ'அட்டௌவா ஓலோ'அபுவால் தடைசெய்யப்பட்டது. இந்த திரைப்படம் "கத்தோலிக்க தேவாலயத்தின் ஆபத்து" என்பதாலும், ஆகவே "தேவாலயத்துக்கு எதிராக பிற மதக் குழுக்கள் மற்றும் நம்பிக்கைகளால் ஏதேனும் மதசார் பாரபட்சம் ஏற்படுவதைத் தவிர்க்கவும்" தாம் இதைத் தடைசெய்வதாக ஓலோ'அபு கூறினார். ஓலோ'அபு ஒரு கத்தோலிக்கர் என்பதை *சமோவா ஒப்சர்வர்* சுட்டிக்காட்டியது. BBC செய்திகள் கட்டுரையில் குறிப்பிடப்பட்ட சொற்களில் கூறுவதாயின் சமோவன் சமூகம் "ஆழமான பழமைவாதி மற்றும் உண்மையான கிறிஸ்தவர்" ஆகும். தணிக்கைக் குழுவானது "கிறிஸ்தவர்களின் நம்பிக்கைகளுக்கு முரண்பாடாக" இருந்ததால் *தி டா வின்சி கோட்*  படத்தை முதலில் தடைசெய்திருந்தது.

### முக்கியமான வரவேற்பு

இத்திரைப்படத்துக்கு புத்தகத்தின் விமர்சகர்களிடமும், விசிறிகளிடமிருந்தும் கலவையான விமர்சனங்கள் பெறப்பட்டன. 233 விமர்சனங்களின் அடிப்படையில் 36% விமர்சகர்கள் படத்துக்குச் சாதகமான விமர்சனங்களை வழங்கியதாக ரொட்டன் டொமாட்டோஸ் கூறியது, இது சராசரியாக 10 க்கு 5.1 புள்ளியாகும். சிறந்த செய்தித்தாள்கள், வலைத்தளங்கள், தொலைக்காட்சி மற்றும் வானொலி நிகழ்ச்சிகளின் பிரபலமான, குறிப்பிடத்தக்க விமர்சகர்கள் அடங்கும் ரொட்டன் டொமாட்டோஸின் "சிறந்த விமர்சகர்கள்" புள்ளிவிவரங்களில், 11 விமர்சனங்களின் அடிப்படையில் படத்துக்கு ஒட்டுமொத்த அனுமதி மதிப்பீடு 27% உள்ளது. பிரபல விமர்சகர்களின் 100 சிறந்த விமர்சனங்களிலிருந்து சாதாரண மதிப்பீட்டை ஒப்படைக்கும் விமர்சனச் சேகரிப்பாளர் மெட்டாகிரிட்டிக்கில், இப்படமானது சராசரியாக 58 புள்ளிகளைப் பெற்றது, இது *சிகாகோ சன் டைம்ஸ்* ரோகர் எபேர்ட்டின் அதியுயர் புள்ளியான 75 உடன் மொத்தமாக 36 விமர்சனங்களை அடிப்படையாகக் கொண்டது.

*டைம்ஸ்* சஞ்சிகையின் ரிச்சார்ட் கார்லிஸ் "*ஏஞ்சல்ஸ் அண்ட் டெமான்ஸ்* ஆனது இதன் திரைப்படக் கலவை வகையின் திருப்திகரமான கூறுகளைக் கொண்டுள்ளது, பரந்துபட்ட பிரிவான பார்வையாளர்களையும் ஈர்க்கக் கூடியது" எனக் கூறும் படத்துக்குச் சாதகமான விமர்சனத்தை வழங்கினார். *சிகாகோ சன் டைம்ஸ்* இன் ரோகர் எபேர்ட் ஹொவார்ட்டின் இயக்கத்தை "அளவீடுகளைச் சமப்படுத்தும் பாகுபாடற்ற வேலை" என்று பாராட்டும் மற்றும் "பொழுதுபோக்குக்கு [படம்] உத்தரவாதம் வழங்குகிறது" என்று உரிமைகோரும் 3 நட்சத்திரங்களை படத்துக்கு விருதாக வழங்கினார். "சரியான ஆக்ஷன் படம்" என்று உரிமை கோருகின்ற சாதகமான விமர்சனத்தை *கிறிஸ்டியன் சயின்ஸ் மானிட்டர்* கொடுத்தது. *ரோலிங் ஸ்டோனின்* பீட்டர் ட்ராவர்ஸ், "சிக்கலை வளர்க்கும் கருத்தற்ற பேச்சுக்காக இந்தப் படத்தை மகிழ்ச்சியாகப் பார்க்கலாம்" என்று கூறி 2.5/4 நட்சத்திரங்களைக் கொடுத்தார்." கலவையான ஒரு விமர்சனத்தை *த வால் ஸ்ட்ரீட் ஜர்னலின்* ஜோ மார்கன்ஸ்டர்ன் வழங்கினார், இப்படமானது "இதன் அநேகமான மறைப்பொருள் அல்லது அசட்டுத்தனமான கட்டங்களில்கூட உங்களை பகுதியாக ஈடுபடுத்தி வைக்கிறது" எனக் கூறுகிறார்.

*டோட்டல் ஃபில்மில்* உள்ள நீல் ஸ்மித், 5 நட்சத்திரங்களில் 4 ஐ இப்படத்துக்குக் கொடுத்தார், அவர் சொல்கிறார்: "எழுத்தாளர்களின் முட்டாள்தனமான கவர்ச்சிகள் சில ஒரே படத்தில் தூக்கி வீசப்படுகின்றன, இது தி டா வின்சி கோட்டின் பாவத்துக்கான பரிகாரமாகிறது- நீங்கள் சலிப்படைய மாட்டீர்கள்." கின் நியூமேன் 5 நட்சத்திரங்களில் 3 ஐ வழங்கினார், அவர் கூறுகிறார்: "இன்னமும் மீண்டும் வெளித்தோற்றத்தில் அனைத்து ஆற்றல்களுடைய சதியானது முழுமையான இரண்டு கொடியவர்களைக் கொண்டுள்ளது போல இருக்கின்ற வேளையில், சதியைக் தூண்டுவிடுகின்ற ஒவ்வொரு துணை கதாபாத்திரமும் உதவியில்லாத முட்டாள் போல செயல்படுகின்றது."

### பாக்ஸ் ஆபீஸ்

வெளிநாடுகளில் *ஏஞ்சல்ஸ் அண்ட் டெமான்ஸ்* இரண்டாவது வார இறுதிவரைக்கும், அது மட்டுமல்லாமல் #2 நிலையைப் பிடித்த *Night at the Museum: Battle of the Smithsonian* வெளியிட்டபோதும்கூட #1 நிலையைப் பேணியது. *தி டா வின்சி கோட்* உள்நாட்டில் 77.1 மில்லியன் அமெரிக்க டாலர்கள் பெற்றது, ஆனால் பிற்பாகமான இந்த படத்தின் மூலக்கதையானது இதன் முன்னோரினதைப் போல அதிக பிரபலம் அடைந்திருக்கவில்லை என்பதால், ஆரம்ப வசூலானது கொலம்பியா பிக்சர்ஸின் 40–50 மில்லியன் அமெரிக்க டாலர்கள் எதிர்வுகூறலை அடைந்தது. ஒரு மாதத்தைவிட மேற்படாத காலத்துக்குள், உலகம் முழுவதும் இப்படம் மொத்தமாக 478,869,160 அமெரிக்க டாலர்களை ஈட்டியது, *Transformers: Revenge of the Fallen* ஆல் முறியடிக்கப்படும்வரை, இதுவே 2009 இன் மிக அதிகளவு வசூலை ஈட்டிய படமாக இருந்தது.
 இதில் 478 மில்லியன், 27% ஐவிட அதிகமானது உள்நாட்டு திரையரங்குகளிலிருந்து கிடைத்தது, ஸ்பெயினில் 12 மில்லியன் அமெரிக்க டாலர்கள், பிரேசிலில் 7 மில்லியன் அமெரிக்க டாலர்கள், ரஷ்யாவில் 13 மில்லியன் அமெரிக்க டாலர்கள், ஜப்பானின் 14 மில்லியன் அமெரிக்க டாலர்கள் மற்றும் ஜெர்மனியில் 21 மில்லியன் அமெரிக்க டாலர்கள் பெற்று வழக்கத்துக்கு மாறாக உலகளவில் அதிக தொகையைக் கொடுத்தது. இப்போது வரைக்கும், 2009 ஆம் ஆண்டுக்கான படங்களில் உலகம் முழுவதும் 484,725,866 அமெரிக்கன் டாலர்களுடன் நான்காவது அதியுயர் வசூலைக் கொடுத்த படம் என்ற இடத்தைப் பிடித்துள்ளது.

குறிப்புதவிகள்
--------------

1. ↑  "Angels & Demons (2009)". *Box Office Mojo*. October 28, 2009 அன்று பார்க்கப்பட்டது.
2. ↑  "The Lost Symbol (2012)". *IMDb.com*. Archived from the original on 2010-02-07.. பார்த்த நாள்: 2009-10-28.
3. ↑  Michael Fleming (May 23, 2006). "Brown's "Angels" flies to bigscreen". *Variety*.. பார்த்த நாள்: 2006-12-20.
4. ↑  Michael Fleming (October 24, 2007). "Howard moves fast with "Code" sequel". *Variety*.. பார்த்த நாள்: 2007-10-31.
5. ↑  Tatiana Siegel (November 16, 2007). ""Da Vinci" prequel hit by strike". *Variety*.. பார்த்த நாள்: 2007-11-17.
6. ↑  Tatiana Siegel (June 11, 2008). "Koepp hopes to keep "Town" rolling". *Variety*.. பார்த்த நாள்: 2008-10-30.
7. 1 2 3  Ian Freer (May 2009). "Critical Mass". *Empire*: pp. 69–73.
8. 1 2  Edward Douglas (November 13, 2008). "Ron Howard on Arrested Development and Angels & Demons". *ComingSoon.net*. Archived from the original on 2010-07-13.. பார்த்த நாள்: 2008-11-13.
9. 1 2  Scott Bowles (October 17, 2008). "First look: "Angels & Demons" will fly faster than "Da Vinci"". *USA Today*.. பார்த்த நாள்: 2008-10-28.
10. ↑  Hanks, Tom (May 13, 2009). "A conversation about the film "Angels and Demons"". PBS television (transcript). மே 17, 2009 அன்று மூலம் பரணிடப்பட்டது. June 12, 2009 அன்று பார்க்கப்பட்டது. Unknown parameter `|coauthors=` ignored (உதவி)
11. 1 2 3 4  Elisabetta Povoledo (June 24, 2008). "Dan Brown Tourists: Next Stop, Rome?". *The New York Times*.. பார்த்த நாள்: 2008-08-26.
12. ↑  Pamela McClintock, Michael Fleming (February 27, 2008). "Film greenlights in limbo". *Variety*.. பார்த்த நாள்: 2008-02-28.
13. ↑  "ET on the top secret "Angels & Demons" set!". *Entertainment Tonight*. September 9, 2008. Archived from the original on 2008-10-06.. பார்த்த நாள்: 2008-09-13.
14. ↑  "ANGELS AND DEMONS was Filming Today at UCLA in Los Angeles". *Collider*. July 10, 2008.. பார்த்த நாள்: 2008-09-13.
15. ↑  "A Green Production". *Official site*. Archived from the original on 2009-02-16.. பார்த்த நாள்: 2009-03-28.
16. 1 2  "On Location". *Official website*. 2009-02-16 அன்று மூலம் பரணிடப்பட்டது. 2009-03-25 அன்று பார்க்கப்பட்டது.
17. ↑  Ceri Perkins (June 2, 2008). "ATLAS gets the Hollywood treatment". *ATLAS e-News* (CERN).. பார்த்த நாள்: 2008-09-05.
18. ↑  "Sneak peek" (Quicktime). *Apple.com*. 2009-04-13 அன்று பார்க்கப்பட்டது.
19. ↑  "Fans Line Up For "Angels & Demons" Tours". *CBS News*. June 19, 2008. Archived from the original on 2009-05-16.. பார்த்த நாள்: 2008-06-19.
20. ↑  Tatiana Siegel (March 6, 2009). "Catholic controversy doesn't bug Sony". *Variety*.. பார்த்த நாள்: 2009-03-18.
21. ↑  Ron Howard (April 20, 2009). "Angels & Demons: It's A Thriller, Not A Crusade". *The Huffington Post*.. பார்த்த நாள்: 2009-04-21.
22. ↑  "Hindus Express Disapproval Over "Angels & Demons"". All Headline News. May 4, 2009.. பார்த்த நாள்: 2009-05-04. 
[*தொடர்பிழந்த இணைப்பு*]
23. ↑  "Portions to be deleted from "Angels and Demons"". *The Hindu*. Archived from the original on 2009-06-08.. பார்த்த நாள்: 2009-05-04.
24. ↑  "Demons "harmless," says Vatican". *BBC News Online*. May 7, 2009.. பார்த்த நாள்: 2009-05-07.
25. ↑  "Angels and Demons: Vatican breaks silence to review film". *The Daily Telegraph*. May 7, 2009. 2009-05-09 அன்று மூலம் பரணிடப்பட்டது. 2009-05-07 அன்று பார்க்கப்பட்டது.
26. ↑  Eric J. Lyman (March 20, 2009). ""Angels & Demons" may face Vatican boycott". *The Hollywood Reporter*. Archived from the original on 2009-03-24.. பார்த்த நாள்: 2009-03-23.
27. ↑  "சீஃப் சென்சார் பான்ஸ் மூவி ஏஞ்சல்ஸ் அண்ட் டெமான்ஸ்" பரணிடப்பட்டது 2016-01-16 at the வந்தவழி இயந்திரம், *சமோவா ஒப்சர்வர்* , மே 21, 2009
28. ↑  "கண்ட்ரி புரஃபைல்: சமோவா", BBC செய்திகள், பெப்ரவரி 29, 2009
29. ↑  "சமோவாஸ் கவர்ன்மெண்ட் சென்சார் பான்ஸ் டா வின்சி கோட் ஃபில்ம்", ரேடியோ நியூசிலாண்ட் இண்டர்நேஷனல், மே 21, 2009
30. ↑  "சமோவா பான்ஸ் 'மில்க்' ஃபில்ம்" பரணிடப்பட்டது 2012-02-19 at the வந்தவழி இயந்திரம், ABC ரேடியோ ஆஸ்ட்ரேலியா, ஏப்ரல் 30, 2009
31. ↑  "Angels & Demons Movie Reviews, Pictures". *Rotten Tomatoes*. 2009-06-01 அன்று பார்க்கப்பட்டது.
32. ↑  "Angels & Demons Movie Reviews - Cream of the Crop". *Rotten Tomatoes*. IGN Entertianment. 2009-08-16 அன்று பார்க்கப்பட்டது.
33. ↑  "Angels & Demons (2009): Reviews". Metacritic. 2009-05-14 அன்று பார்க்கப்பட்டது.
34. ↑  "Review: Holy Hanks! Fun and Games in *Angels & Demons*". TIME Magazine. May 13, 2009. 2009-05-16 அன்று மூலம் பரணிடப்பட்டது. 2009-05-16 அன்று பார்க்கப்பட்டது. Unknown parameter `|=` ignored (உதவி)
35. ↑  "Angels and Demons :: rogerebert.com :: review". Chicago Sun-Times. May 16, 2009. 2009-05-18 அன்று மூலம் பரணிடப்பட்டது. 2009-05-14 அன்று பார்க்கப்பட்டது.
36. ↑  "Review: "Angels and Demons" - the Christian Science Monitor". Christian Science Monitor. May 15, 2009. 2009-05-16 அன்று பார்க்கப்பட்டது.
37. ↑  "Angels & Demons : Review : Rolling Stone". Rolling Stone. May 14, 2009. 2009-05-16 அன்று மூலம் பரணிடப்பட்டது. 2009-05-16 அன்று பார்க்கப்பட்டது. Unknown parameter `|=` ignored (உதவி)
38. ↑  "Plot's Knots Bedevil "Angels"". The Wall Street Journal. 2009-04-30 அன்று மூலம் பரணிடப்பட்டது. 2009-05-16 அன்று பார்க்கப்பட்டது.
39. ↑  "Review". *Total Film*. Future Publishing. 2009-05-06 அன்று பார்க்கப்பட்டது. Italic or bold markup not allowed in: `|publisher=` (உதவி)
40. ↑  "Review". *Empire*. 2009-05-06 அன்று பார்க்கப்பட்டது.
41. ↑  ""Angels & Demons" flies high at box office (Reuters)". *Yahoo! Movies*. May 17, 2009. Archived from the original on 2009-05-21.. பார்த்த நாள்: 2009-05-17.
42. ↑  Frank Segers (2009-06-21). "New 'Transformers' bows No. 1 overseas". *Hollywood Reporter*. Archived from the original on 2009-06-25.. பார்த்த நாள்: 2009-06-22.
43. ↑

வெளி இணைப்புகள்
---------------

* அதிகாரப்பூர்வ இணையதளம் 
	+ ஆல்டர்ஸ் ஆஃப் சயின்ஸ் பரணிடப்பட்டது 2009-04-09 at the வந்தவழி இயந்திரம்
* ஆல் மூவியில் *Angels & Demons*
* இணையதள திரைப்பட தரவுத் தளத்தில் *Angels & Demons*

* பாக்சு ஆபிசு மோசோவில் *Angels & Demons*
* அழுகிய தக்காளிகள் தளத்தில் *Angels & Demons*
* CERN வலைத்தளத்தில் *ஏஞ்சல்ஸ் அண்ட் டெமான்ஸ்* - த சயின்ஸ் பிஹைண்ட் த ஸ்டோரி